Santa Cleopatra! Què està passant?

Hola! Sóc en Joveguille, sóc dibuixant de mones i sóc l’autor d’en Jordi i l’Oslo. Imagino que si ets aquí és perquè ja ens coneixem, però si no, pots fer-ho dins d’això anomenat internet: al web, al bloc, a twitter, a facebook, a tumblr, a instagram…Bufa, un fotimer!

Si entres i t’ho mires una mica ja veuràs que porto barba i m’agraden els kiwis. A més, et podràs imaginar què hi haurà en aquest llibre.

Doncs…. He dibuixat en Jordi, l’Oslo i la Sígrid i les seues tires des de 2011 i quasi sempre diàriament. Ara ha arribat un punt en el qual tinc tantes tires que no em caben a casa, i he decidit ficar-les en 1.000 llibres per fer espai per a més. Les tires les faig a tinta xina sobre paper d’aquarel·la i amb pinzell. A l’antiga.

Aportacions

Per això fem aquest Verkami, per ajuntar les millors tires en un llibre. El llibre farà 17 x 24 cm i serà en blanc i negre amb algunes pàgines en color. En fer una donació, ajudaràs a pagar per a la impremta de tots aquests llibres i les recompenses.

Això és un exemple de com quedarien les pàgines:













Calendari Previst

El calendari previst per a la impressió d'aquests 1.000 exemplars és tenir-los llests al març/abril de 2015. Així que tindràs el millor regal per Sant Jordi! Espero que t'agradi! :) Els pantalons de pijama i algunes recompenses podran trigar una mica més.

He preparat unes quantes (un munt de fet) recompenses, per a tots els qui m’ajudeu en aquest primer llibre de les aventures d’en Jordi i l’Oslo. Us les descric a continuació. Les recompenses són molt variades (des de dibuixos originals fins a pijames o samarretes!). Espero que trobeu aquella que més s’escaigui a vosaltres!

Les recompenses

Tot el que et pots emportar per ajudar podria treure el singlot al mateix Hipo-condríac! A continuació t'enumero les recompenses segons el volum de la teua donació:

Per si ets una d'aquelles persones amb al·lèrgia al paper i t’agrada tot allò que sigui electrònic!

El llibre. És tan maco que per si sol ja val la pena. Encara no he fet la portada, així que no pateixis, que serà més bonica. (no inclou enviaments - momés per recollir a la presentació -a determinar- a l'abril o com ens posem d'acord- a no sé que en compris més d'un d'aquest tipus, llavors si que inclou enviament)

El llibre signat és molt útil, ja que sabràs que l’he fet jo i no és una còpia d’un imitador. A part, inclou l'enviament nacional, així que el rebràs a casa.

La dedicatòria del llibre signat és imprescindible! Ja saps, per si li deixes al típic amic que no torna mai les coses. Això està pensat especialment perquè no et passi mai més. A més, si vius a l'estranger com jo, * te l'envio allà on siguis.*

--- A partir d'aquí, l'enviament està inclòs ---

Aquest pack porta una reproducció d’un superdibuix (encara per determinar). El pòster aquest et serà molt útil, ja que si no vols haver de penjar el llibre a la paret, pots fer-ne ús. Quedarà molt “chido”, que diuen a Mèxic.

Sí! Has llegit bé. Una samarreta. Sé que estàs cansat de portar roba sense l’Oslo o la Sígrid al damunt. La poca gent que en té, assegura que es lliga més.

Aquí teniu una foto de com van quedar unes que vaig fer en darrers anys. Encara no tinc el dibuix per a la nova fet. Estic obert a propostes del que més vulgueu!





Per si aquest Nadal no et regalen un (pantaló) pijama. A la meua família se’n regala un cada any, tot i que no en fem servir.

Quan faig la dedicatòria als llibres sempre estic molt temptat de passar-m’hi més estona i fer un dibuix ben bonic. Amb aquesta recompensa m’ajudes a passar una bona estona fent el teu dibuix a la dedicatòria. Creu-me, no hi ha res més entretingut i gratificant.

Aquesta recompensa és per a tu. Ningú sospitarà que en realitat no t’agrada Jordi i Oslo. La samarreta i el pantaló combinen tan bé que no et voldràs vestir pel matí.

L’artista JERL m’ajuda a imprimir les millors reproduccions gravades en una edició limitada en paper tan bo que si fos menjar seria un plat de l’Arzak. Queden tan i tan bé que a mi m’agraden més que els originals.

No sé com, però tinc una amiga que sap cosir i diu que farà un Oslo per a tu. Tu mateix@, si no te l’emportes tu, me’l quedaré jo! És sens dubte la recompensa més mona. La idea és fer un Oslo. Però podràs triar. Mira, en Jordi és així:



Val, ja sé què estàs pensant: "com és que això no està fent-se a mode de subhasta", oi? No és just que hi hagi tan poques unitats, i és massa barat per com d'hiper-xaxi és.

Imagina per un segon que haguéssis pogut comprar-li els calçotets usats al John Lennon. Ara series multimilionari@. Això és molt semblant, però jo no porto mai calçotets, així que et dono una tira original, per si de cas. Mai se sap.

Les tires són una cosa així:

En oferir totes aquestes recompenses, els amics de Verkami em van dir que m’estava passant - "com portaran tantes coses al damunt?” em preguntaren. Solucionat. Amb aquesta bossa importada de San Francisco aniràs a l’última moda. És de lluny la bossa més maca que han fet mai a R.E.Load Bags i si veus els preus que tenen, t'adonaràs que això és un escàndol.

Com que dibuixar-te dins de la pàgina per a la dedicatòria és massa petit per a la gran persona que tu ets, permet-me que et dibuixi en un paper d’aquarel·la a part. A més, si m’envies una foto teua o del teu gos o de qui vulguis, ho puc representar de manera divertida.

Per si t’agradaria conèixer els personatges de debò, et puc dibuixar a tu com un dels personatges i immortalitzar-te per sempre (això sí, pots estar tranquil, no faré com el George R.R. Martin).

La millor inversió que pots fer. Pensa que els diners el dia de demà no valdran res. En canvi, el paper amb dibuixos a tinta xina per damunt podrien esdevenir molt importants. Qui ho diria!

Gràcies al Víctor Ayuso, la Clara Vinyals, al Joan Baró i al Jordi Siscart per l’ajuda amb el vídeo, i a l'Alessia, en Josh Dressner i el Marc Arcas per tota la resta de coses amb la campanya!